પૃથ્વી : આ વિશાળ પ્રુથ્વી ઊપર આપણું અસ્તિત્વ નિર્ભર છે. સહજ રીતે તે સહુનો ભાર ઉપાડે છે. રોજિંદા જીવન કાર્યો કરતી વખતે તે ધરતીમાતાને જાણે આપણે સાવ ભુલી જઇએ છીએ. ગતિશીલ જીવનમાં, સંપત્તિ અને વૈભવ એજ માત્ર મનુષ્યનો લક્ષ રહ્યો છે. તે એમ માને છે કે, પૈસાથી બધું પ્રાપ્ત થઈ જાય છે અને તેથી કમાવામાં વધુ સમય આપી જે તૈયાર મળે તે બધું ખરીદવા તત્પર હોય છે. તેની જીવન શૈલીમાં આ સ્પષ્ટ પ્રતિબિંબિત થાય છે.